एक अनुमान के अनुसार वर्षा से भारत को 40 करोड़ हेक्टेयर-मीटर जल प्राप्त होता है। इसमें से 21.5 करोड़ हेक्टेयर मीटर जल भूमि तथा मिट्टी में अंतःस्रावित हो जाता है। 7 करोड़ हेक्टेयर मीटर जल तुरन्त वाष्पित हो जाता है तथा 11.5 करोड़ हेक्टेयर मीटर जल भू-गर्भ में उपलब्ध रहता है। इसमें से कुल 3.8 हेक्टेयर मीटर जल ही विभिन्न कार्यों में प्रयुक्त हो जाता है। इसका 3.5 करोड़ हेक्टेयर मीटर जल सिंचाई तथा 0.3 करोड़ हेक्टेयर मीटर जल अन्य उपयोगों में लाया जाता है- जिसमें जल आपूर्ति, औद्योगिक तथा घरेलू कार्यों इत्यादि में उपयोग होने वाला पानी शामिल है। शेष पानी नदियों द्वारा वापस समुद्र में चला जाता है।